OzLabs/hebrew-wiki-articles huggingface dataset:
צבי הירש לוינסון

הרב צבי הירש לוינסון (1863, ה'תרכ"ג - 1921, י"ח בשבט ה'תרפ"א) היה ישיבת ראדין, וחתנו של רבי ישראל מאיר מראדין, "החפץ חיים".

== ביוגרפיה ==
נולד בוולוז'ין לרב חיים יחיאל מיכל, ובצעירותו למד בישיבת וולוז'ין אצל הנצי"ב ובאיישישוק. 

לאחר מכן נסע רבי צבי ללמוד בישיבת ראדין אצל ה"חפץ חיים". הוא התחבב על החפץ חיים, שהיה לומד אתו מפעם לפעם סוגיות הלכתיות סבוכות, כשאת מסקנתן קבע בספרו "משנה ברורה". לאחר כמה שנות לימוד בישיבה, בשנת ה'תרמ"ו, לקחו החפץ חיים לחתן לבתו (מנישואיו הראשונים) שרה. וכך מתאר החפץ חיים תקופה זו: 

לאחר נישואי ר' צבי הירש, מינה אותו החפץ חיים כעוזרו הן בעול הגשמי והן בעול הרוחני. מהצד הרוחני מונה רבי צבי כראש ישיבה והיה מוסר שיחות מעת לעת.

בצד הגשמי, מינהו החפץ חיים על מנת שיוריד מעליו את נטל הניהול השוטף של הישיבה. באותה תקופה התקשה החפץ חיים לקיים כלכלית את ישיבת ראדין, ולכן נאלץ לשלוח חלק מן הבחורים לישיבות אחרות, בהן היו תנאים נוחים יותר, ולשמור על הרשמה מוגבלת. התלמידים המועטים שבישיבה הסתפקו בשינה על ספסלים, ואף הארוחות בתחילה לא סופקו על ידי הישיבה, והבחורים שובצו לבתים שונים בכפר שם הם קיבלו את ארוחותיהם. לאחר תקופה מסוימת החפץ חיים בעצמו עבר מבית לבית לאסוף אוכל, והאוכל שאסף חולק בין התלמידים. אחרי זמן מה נפתח מטבח בישיבה עצמה.

ואכן בעקבות כניסתו לתפקיד התרחבה הישיבה והתנאים השתפרו. ביוזמתו עברה הישיבה למשכן קבע, לאחר שנים בהן שכנה הישיבה בבתי כנסת שונים בעיירה בראדין. עקב מעבר הישיבה למשכנה החדש, התאפשרה קבלת תלמידים נוספים לישיבה והיא גדלה במספר התלמידים.

כאמור, מלבד עזרתו בניהול הישיבה, הסתייע בו החפץ חיים אף ליצירתו הספרותית ה"משנה ברורה", והוא למד עמו בקביעות את ההלכות קודם שכתבן בקצרה בספרו.

בשנת ה'תרס"ז סייע רבי הירש לחותנו החפץ חיים להדפיס את הספר 'גבורת ארי' לרבי אריה לייב גינצבורג בעל השאגת אריה על מסכת יומא, שעד אותו הזמן היה בכתב יד.

רבי צבי הירש נפטר בי"ח בשבט ה'תרפ"א, בעיר סנובסק, אז בשליטת רוסיה, לאחר שישיבת ראדין נדדה לשם לזמן קצר בעקבות מלחמת העולם.

פטירתו של רבי צבי הירש קירבה עוד יותר את עזיבת הישיבה את רוסיה לאחר שזו נדדה לשם בשנת ה'תרע"ט. וחודש לאחר פטירתו של רבי הירש, בחודש אדר, יצאה הישיבה בדרכה חזרה לראדין.

== צאצאיו ==
* בנו הרב יהושע לייב לוינסון - נולד בשנת ה'תר"ן (1890), נישא לפרומה ליבא, בתו של רבי יעקב משה ספיר - כיהן כר"מ ומשגיח בישיבת ראדין ושימש כמנהלה הגשמי בשנותיה האחרונות, תחת אביו. פרומה ליבה לוינסון ושמונה ילדיהם נספו בתחילת מלחמת העולם השנייה והרב יהושע לוינסון נספה במחנה הריכוז דכאו בשנת 1944.
* דובורושה - נישאה לרב אליעזר זאב קפלן ששימש משגיח בישיבת ראדין, אחיו של הרב ישראל חיים קפלן, חתנו של הרב ירוחם ליבוביץ, משגיח ישיבת מיר.
*בת נוספת.
*בן נוסף פרופסור לבוטניקה חי בניו יורק, בתו פארל זכתה בתחרות מוזיקה.

== לקריאה נוספת ==

* מוסדות התורה באירופה בבנינם ובחורבנם, שמואל קלמן מירסקי, ניו יורק תשט"ז.

== קישורים חיצוניים ==
* 

== הערות שוליים ==

קטגוריה:בוגרי ישיבת וולוז'ין
קטגוריה:תלמידי הנצי"ב
קטגוריה:בוגרי ישיבת ראדין
קטגוריה:משפחת החפץ חיים
קטגוריה:רבני ישיבת ראדין
קטגוריה:רבנים אורתודוקסים
קטגוריה:חרדים ליטאים
קטגוריה:נפטרים ב-1921
זיכר

זיכר (בערבית: ذِكْر, תעתיק מדויק: דִ'כְּר) הוא מושג באסלאם אשר משמעותו המילולית היא זֵכֶר, ומשמעותו השרעית היא זכירת והזכרת אללה, וכל מה שקשור אליו. הזיכר הוא אחת הפרקטיקות החשובות ביותר באסלאם, ולרוב נעשה באמצעות חזרה על מנטרות קצרות או חזרה על שמותיו של אללה, במחשבה או בדיבור. באופן מסורתי, המוסלמים נוהגים לספור את השמות של אללה או את המשפטים עליהם הם חוזרים על מחרוזת של חרוזי תפילה, או על אצבעות היד הימנית.
מוסלמים עוסקים בזיכר

== הגדרה ==
לפי מילון מריאם-ובסטר ההגדרה של זיכר היא "הנוסחה הטקסית של אחווה סופית הנאמרת במסירות בשבח אללה וכאמצעי להשיג חוויה אקסטטית".

לפי אינציקלופדית בריטניקה, זיכר הוא "תפילה טקסית או ליטאניה המתורגלים על ידי מיסטיקנים מוסלמים במטרה להאדיר את אלוהים ולהשיג שלמות רוחנית". הגדרה מילונית אחרת היא שהזיכר "מייצג את הדרכים להזכיר את אלוהים".

== חשיבות ==
על פי המסורת האסלאמית, זכירת אללה - בריכוז ובמודעות, היא המטרה הסופית של כל מעשי הפולחן. אם הזַאכִּיר (ذَاكِر, זה שעוסק בזיכר) מתרכז באללה בלבו ובמעשיו, הוא יגיע לדרגה רוחנית כה גבוהה, עד כדי כך שהשטן לא יוכל לגבור עליו ולא יוכל לזכות בשליטה עליו. חלק מחכמי הדת האסלאמית אומרים שאם הלשון מדקלמת אך הלב חסר תשומת לב, ההשפעה והיתרונות של הזיכר פוחתות.

מוסלמים מאמינים שהזיכר הוא אחת הדרכים הטובות ביותר להגיע לרמות הגבוהות יותר בגן העדן, ולהאדיר את ייחוד השם.

== הקוראן כזיכר ==
קריאת הקוראן בדבקות נחשבת לאחת הדרכים הנעלות ביותר לעשות זיכר. על פי המסורת האסלאמית, הקורא כל אות מהקוראן מקבל מאללה גמול על עשרה מעשים טובים. גמול זה ממחיש בעצם את משקלו של הקוראן מבחינת המקום הראוי לו בחייו של המוסלמי, ואת החשיבות שעל המוסלמי לתת לו.

קריאת סורת אל-אח'לאץ נחשבת כשקולה לקריאת שליש מהקוראן. קריאת הסורה הזו במשך 10 פעמים ברציפות מבטיחה, לכאורה, ארמון בגן העדן. קריאת סורת אל-עאדיאת או סורת א-נצר או שווה לקריאת רבע מהקוראן.

== הזיכר בחדית' ==
* מוחמד אמר "אספר לכם על המעשה הטוב ביותר, הטהור ביותר בעיניו של ריבונכם..." אז חבריו ענו לו "כן", והוא ענה "זכר אללה".
* "אנשים לא יושבים בחוגים שבהם מזכירים את אללה מבלי שכתוצאה מכך המלאכים פורשים מעליהם את כנפיהם ואללה מזכיר אותם לאלו שנמצאים סביבו".
* "אין דבר שגורם לישועה גדולה יותר מעונשו של אללה מאשר הזכרת אללה".
* "אנשי גן העדן לא יצטערו למעט על דבר אחד בלבד: על שעה שחלפה ובה הם לא הזכירו את אללה".

==קישורים חיצוניים==

* 
* 

== הערות שוליים ==

קטגוריה:מושגים באסלאם
קטגוריה:זיכרון
אורי עטיה

אורי עטיה (נולד ב-24 בדצמבר 1989) הוא שחקן טלוויזיה, קולנוע ותיאטרון ישראלי.

==ביוגרפיה==
עטיה גדל בהרצליה ולמד במגמת התיאטרון של תיכון הראשונים בעיר. שירת בצה"ל בחטיבת הצנחנים ולאחר מכן למד בבית הספר למשחק של יורם לוינשטיין עד לשנת 2015. כחלק מן הסטודיו למשחק שיחק בהצגה "הדוכסית ממאלפי".

בשנת 2016 שיחק בסרט "מעבר להרים ולגבעות" בתפקיד זמר בצוות הווי.

בשנת 2017 שיחק עטיה בסדרות "פולמון" ו"כיפת ברזל".

משנת 2018 משחק בסדרה "צומת מילר" בתפקיד גולן שמיר, בן זוגה של אנאלי. בשנה זו הופיע בסרט "גיבור בעננים" ובסדרה "אילת".

עטיה שיחק בתיאטרון אורנה פורת לילדים ולנוער.

בשנת 2021 הוא שיחק את הדמות הראשית ערן לוי בסדרה "למה מי מת" בהפקת ערוץ yes.

== חיים אישיים ==
עטייה מנהל אורח חיים מסורתי-דתי, נשוי ואב לשני ילדים.

== קישורים חיצוניים ==

==הערות שוליים==
3. "שלוש תפילות ביום. אלו דקות של התחברות אמיתית לעצמי בכל הרעש שמסביב."https://www.mako.co.il/health-magazine/Article-2f1e832b5108081027.htm<nowiki/>

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון הראשונים (הרצליה)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1989
שמפניה (שיר)

"שמפניה" הוא סינגל שהוקלט על ידי הזמר הישראלי והמוזיקאי עדן חסון. השיר יצא לאור ב-17 בנובמבר 2019, כסינגל שני מתוך אלבום 2, על ידי חברת התקליטים Mobile1 Music.

במקור הסינגל היה צפוי לצאת ב-14 בנובמבר, אך עקב המצב הביטחוני החליט חסון לדחות את השיר ולהוציאו ב-17 בנובמבר.

עם יציאתו נכנס השיר אל המקום ה-4 במצעד השבועי של מדיה פורסט<ref></ref>

== רקע וכתיבה ==
השיר נכתב והולחן על ידי עדן חסון ופאר טסי והופק על ידי חסון ויעקב למאי. השיר הוא שיר בסגנון הפופ, אשר משלב בתוכו גם את סגנון המוזיקה המזרחית.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של חסון ב-17 בנובמבר 2019; את תסריט הווידאו קליפ כתב חסון. בקליפ עצמו משתתפת הדוגמנית בר זומר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שנכתבו על ידי פאר טסי
קטגוריה:שירים שהולחנו על ידי עדן חסון
קטגוריה:שירים שהולחנו על ידי פאר טסי
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים על אלכוהול
קטגוריה:סינגלים בהוצאת Mobile1 Music
קודינהי

קודינהי (במראטהית: कोडिन्ही, באנגלית: Kodinhi) או בכינויו הנפוץ כפר התאומים, הוא כפר במחוז מלפורום, קרלה שבדרום הודו, ליד העיירה טירורנגדי, אשר התפרסם בעולם עקב שעור ילודת התאומים החריג בו.

מרבית תושבי הכפר הם מוסלמים סונים מהאסכולה השאפעית.

== גאוגרפיה ==
הכפר ממוקם כ-35 ק"מ דרומית לקוז'יקוד וכ-30 ק"מ מערבית למלפורום, בירת המחוז. הכפר מוקף על ידי נהר בקווטר מכלל צדדיו מלבד הצד הפונה לכוון טירורנגדי.

== ילודת תאומים ==
קודינהי מונה כ-2,000 משפחות על פי מפקד שנערך בשנת 2008, ובהן כ-250 זוגות תאומים, מעל פי 6 מהשכיחות היחסית הממוצעת של תאומים. על פי ממצאים נראה שיחס התאומים גם עולה בקודינהי עם השנים. הנתון עוד יותר חריג לאור העובדה כי בהודו מספר התאומים היחסי הוא מהנמוכים בעולם<ref name="Malappuram village"></ref><ref name="Seeing double"></ref><ref name="250 sets of twins "></ref><ref name="Twin town"></ref>.

מספר מחקרים נעשו כדי להסביר את התופעה החריגה של ילודת התאומים בקודינהי אך טרם נמצא לה הסבר מדעי.

== הערות שוליים ==

קטגוריה:תאומים
קטגוריה:הודו: כפרים
קטגוריה:קרלה: יישובים
רועי סבירסקי

רועי סבירסקי (נולד ב-4 במאי 1978) הוא קצין בצה"ל בדרגת אלוף-משנה. כיהן כמפקד חטיבה 188 וסגן מפקד אוגדת עזה.

==ביוגרפיה==
סבירסקי נולד ב-1978 בקיבוץ בית השיטה לעמיקם סבירסקי ונורית לבית שגב, אח בכור לעופרי ועדן. האב עמיקם שירת גם הוא בתפקידים פיקודיים בחיל השריון (מג"ד, מפקד חטיבה 395 וסגן מפקד אוגדה 370) וכיהן כראש החטיבה להתיישבות וראש האגף הביטחוני-חברתי במשרד הביטחון.

רועי התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קצינים. לאחר הקורס שימש מפקד מחלקה בקורס מפקדים. לאחר מכן מונה למפקד פלוגה מ' בגדוד 71. הוא פיקד על הפלוגה במהלך מבצע חומת מגן בו הייתה הראשונה שנכנסה לערים פלסטיניות, והשתתפה בקרבות בשכם, ברמאללה ובסלפית. בהמשך מונה למפקד גדוד 74 בין השנים 2013–2015, והוביל את הגדוד בין היתר במהלך מבצע צוק איתן. לאחר מכן מונה למפקד גדוד 196 בחטיבה 460. ב-2018 מונה למפקד חטיבה 8 וכיהן בתפקיד עד יולי 2020. לאחר מכן מונה לסגן מפקד אוגדת עזה.
ב-26 באוגוסט 2021 נכנס לתפקיד מפקד חטיבה 188. סבירסקי כיהן בתפקיד עד 13 באוגוסט 2023.<ref></ref> בתקופת מלחמת חרבות ברזל שימש כסגן מפקד אוגדה 252.

== קישורים חיצוניים ==

== הערות שוליים ==

קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:מפקדי חטיבה 8
קטגוריה:מפקדי חטיבה 188
קטגוריה:אלופי-משנה בצה"ל
קטגוריה:בית השיטה: אישים
קטגוריה:ישראלים שנולדו ב-1978
כתוב מלמעלה

כתוב מלמעלה הוא סינגל שהקליט הזמר והמוזיקאי הישראלי עידן רייכל. השיר יצא לאור ב־28 באוקטובר 2019, כסינגל שלא מתוך אלבום, בחברת התקליטים הליקון.<ref></ref> סמוך לצאתו נכנס השיר אל המקומות הראשונים במצעד השבועי של מדיה פורסט<ref></ref> ובמצעד הרשמי של גלגלצ.<ref></ref>

== רקע וכתיבה ==
את השיר, בסגנון הפופ, כתב והלחין עידן רייכל והפיק סתיו בגר. שלא כמו שאר שיריו של רייכל, רייכל לא היה מעורב בהפקת השיר.

השיר עוסק בגעגועים של גבר לאישה אהובה שנפטרה שנים קודם לכן. בשיר לא מפורשת זהות האישה או טיב קשרי האהבה בין המחבר לבינה.

יוסי חרסונסקי ניתן לשיר ביקורת חיובית, והעניק לו ציון של ארבעה כוכבי זהב מתוך חמישה.<ref name=":0"></ref>

== וידאו קליפ ==
טרם פורסם הווידאו קליפ המלא לשיר העלה רייכל לערוץ היוטיוב שלו את האודיו הרשמי של השיר, בלוויית עטיפתו של הסינגל ומילות השיר.<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997007707358505171/NLI לדף השיר] באתר הספרייה הלאומית

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת הליקון
דידייה מוניאנזה

דידייה מוניאנזה אמבפה (בצרפתית: Didier Munyaneza Mbappé; נולד ב-1 בינואר 1998) הוא רוכב אופני כביש רואנדי. מוניאנזה הוא אלוף רואנדה לשנת 2018 במרוץ כביש.

== קריירה ==
ב-24 ביוני 2018, ניצח מוניאנזה את אליפות רואנדה באופני כביש לאחר שגבר על מת'יו טוויזרנה ועל גסור האטגקה .

ב-2019, מוניאנזה ניצח את הטור של סנגל.

==קישורים חיצוניים==

== הערות שוליים ==

קטגוריה:רואנדים שנולדו ב-1998
עכשיו נשארנו שנינו

"עכשיו נשארנו שנינו" הוא סינגל, שהוקלט על ידי הזמר והמוזיקאי הישראלי עידן רייכל. השיר יצא לאור ב-12 במאי 2019 כסינגל שלא מתוך אלבום, דרך חברת התקליטים הליקון.

בסמוך לצאתו נכנס השיר אל המקום החמישי במצעד השבועי של מדיה פורסט.<ref></ref>

ב-23 ביוני 2019 יצא רמיקס לשיר אשר נוצר על ידי המפיק המוזיקלי הישראלי עופר ניסים.

== רקע וכתיבה ==
השיר נכתב, הולחן והופק על ידי עידן רייכל, דולב רם ופן חזות. השיר הוא בסגנון הפופ.

בסמוך לצאתו כסינגל עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא לשיר, העלה רייכל לערוץ היוטיוב שלו את האודיו הרשמי של השיר, אשר מציג בתוכו את עטיפת הסינגל.<ref name=":0"></ref> נכון לאוגוסט 2024, מונה הצפיות של הקליפ עומד על כ־2.2 מיליון צפיות.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052699830205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עידן רייכל
קטגוריה:שירי עופר ניסים
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי עידן רייכל
קטגוריה:שירים שנכתבו על ידי פן חזות
קטגוריה:שירים שהולחנו על ידי עידן רייכל
קטגוריה:שירים שהופקו על ידי עופר ניסים
קטגוריה:סינגלים בהוצאת הליקון
עידן מורג

עידן מורג (נולד ב-27 במרץ 1980) הוא קצין בצה"ל בדרגת אלוף-משנה, אשר פיקד על חטיבת אגרוף הברזל. בעל עיטור המופת שהוענק לו על לחימה בגזרת מארון א-ראס במהלך מלחמת לבנון השנייה.

==ביוגרפיה==
מורג עשה את לימודי התיכון בבית הספר הריאלי בחיפה. התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה. במלחמת לבנון השנייה פיקד על פלוגה ב' בגדוד 82. על לחימתו בקרב במלחמת לבנון השנייה עוטר בעיטור המופת. בהמשך מונה לסגן מפקד גדוד ולאחר מכן למפקד גדוד 75 בין השנים 2013–2015, והוביל את הגדוד בין היתר במהלך מבצע צוק איתן. בהמשך מונה למפקד צוות במכללה לפיקוד טקטי ולסגן מפקד חטיבה 7. בספטמבר 2019 מונה למפקד חטיבת אגרוף הברזל ובהמשך לראש מטה אוגדה 146.
באוקטובר 2021 דווח כי ימונה לתפקיד נספח צה"ל בסין.

== עיטור המופת ==

אביו הוא עמי מורג שעוטר בעיטור המופת על לחימתו במלחמת יום הכיפורים, זהו המקרה הראשון בתולדות צה"ל, שבו אב ובנו זוכים בעיטור המופת.

== ראו גם ==
* חטיבה 7 במלחמת לבנון השנייה

==קישורים חיצוניים==
* 
* 
* 

== הערות שוליים ==

קטגוריה:מפקדי גדוד 75
קטגוריה:מעוטרי עיטור המופת במלחמת לבנון השנייה
קטגוריה:מפקדי חטיבת אגרוף הברזל
קטגוריה:בוגרי בית הספר הריאלי
קטגוריה:אלופי-משנה בצה"ל
קטגוריה:ישראלים שנולדו ב-1980
גביע הטוטו 2012/2013

גביע הטוטו לליגת העל 2012/2013 הייתה המהדורה ה-29 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וג', וארבע קבוצות בבית ב', הקבוצות שיחקו זו מול זו פעם אחת. שלוש קבוצות מבתים א' וג' ושתי קבוצות מבית ב' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי.

במשחק הגמר נצחה הפועל חיפה את הפועל באר שבע 0–1 לאחר הארכה, וזכתה בתואר בפעם השנייה בתולדותיה.

==שלב הבתים==
ההגרלה נערכה ב-2 ביולי.

===בית א'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי חיפה
|4||2||2||0||9||1||8+||8
|rowspan=3|
|- bgcolor=#BBF3BB
|align=right|עירוני קריית שמונה
|4||2||1||1||4||3||1+||7
|- bgcolor=#BBF3BB
|align=right|הפועל חיפה
|4||1||3||0||5||4||1+||6
|-
|align=right|בני סכנין
|4||1||0||3||5||10||5−||3
|rowspan=2|
|-
|align=right|הפועל עכו
|4||0||2||2||2||6||4−||2
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי תל אביב
|3||2||1||0||6||2||4+||7
|rowspan=2|
|- bgcolor=#BBF3BB
|align=right|מכבי נתניה
|3||1||1||1||3||5||2−||4
|-
|align=right|הפועל תל אביב
|3||1||0||2||3||3||0||3
|rowspan=2|
|-
|align=right|בני יהודה תל אביב
|3||0||2||1||3||5||2−||2
|}

===בית ג'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|הפועל באר שבע
|4||2||2||0||7||3||4+||8
|rowspan=3|
|- bgcolor=#BBF3BB
|align=right|הפועל רמת גן
|4||2||1||1||9||5||4+||7
|- bgcolor=#BBF3BB
|align=right|עירוני ניר רמת השרון
|4||1||2||1||5||5||0||5
|-
|align=right|בית"ר ירושלים
|4||1||2||1||5||6||1−||5
|rowspan=2|
|-
|align=right|מ.ס. אשדוד
|4||0||1||3||1||8||7−||1
|}

==רבע הגמר==
{| class="wikitable"
|-
! קבוצה א' !! תוצאה !! קבוצה ב' !! משחק ראשון !! משחק שני
|-
| הפועל חיפה || 3–2 || מכבי תל אביב || 2–2 || 1–0
|-
| מכבי נתניה || 4–3 || מכבי חיפה || 3–2 || 1–1
|-
| עירוני קריית שמונה || 3–5 || הפועל באר שבע || 2–3 || 1–2
|-
| עירוני ניר רמת השרון || 1–3 || הפועל רמת גן || 0–2 || 1–1
|}

==חצי הגמר==
שני חצאי הגמר נערכו ב-26 בדצמבר.
{| class="wikitable"
|-
! קבוצה א' !! תוצאה !! קבוצה ב'
|-
| הפועל חיפה || 1–0 || מכבי נתניה
|-
| הפועל רמת גן || 3–3 (1–4 פ) || הפועל באר שבע
|}

==גמר==

==ראו גם==
* גביע המדינה בכדורגל 2012/2013

קטגוריה:עונות בתחרויות כדורגל בישראל
קטגוריה:2012 בישראל: כדורגל
קטגוריה:2013 בישראל: כדורגל
קטגוריה:תחרויות כדורגל ב-2012
קטגוריה:תחרויות כדורגל ב-2013
את לא נשארת לבד

את לא נשארת לבד הוא סינגל שהוקלט על ידי הזמר והמוזיקאי הישראלי עידן רייכל. השיר יצא לאור ב-7 באוקטובר 2018 כסינגל השישי מתוך אלבום הסולו השני של רייכל "ואם תבואי אליי", על ידי חברת התקליטים הליקון.

עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ.

== רקע וכתיבה ==
השיר נכתב והולחן על ידי עידן רייכל והופק על ידי רייכל בשיתוף עם נועם עקרבי. השיר הוא בסגנון הפופ.

יוסי חרסונסקי סקר את השיר בחיוב, תוך שהעניק לו ארבעה כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר כ-1.4 מיליון השמעות.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של רייכל ב-7 באוקטובר 2018, בסמוך לצאתו כסינגל. נכון לנובמבר 2019 מונה הצפיות של הקליפ עומד על כ-4.8 מיליון.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990051030770205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על בדידות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
אגודת המושלים הלאומית

אגודת המושלים הלאומית (באנגלית: National Governors Association, בראשי תיבות NGA) היא ארגון פוליטי בארצות הברית. חברי האגודה הם 55 מושלי המדינות והטריטוריות של ארצות הברית. אומנם חברי האגודה באים מהמפלגה הדמוקרטית ומהמפלגה הרפובליקנית, אך האגודה כשלעצמה בלתי-מפלגתית.

== תולדות האגודה ==
סמליל ישן של האגודה
ב-1907, נציבות נתיבי המים היבשתיים (Inland Waterways Commission) חשבה לנכון לבקש מ"וועידת הנגידים" (שנערכה בבית הלבן ב-13 עד 15 במאי 1908) לספק הן עמדות ארציות והן עמדות לאומיות הנוגעות לשאלות מעשיות בסוגיות כמו ניצול וניהול משאבי טבע בעידן הפרוגרסיביזם בארצות הברית. אגודת המושלים הלאומית מייצגת את מושלי 50 המדינות של ארצות הברית וחמש הטריטריות שלה: סמואה האמריקנית, גואם, איי מריאנה הצפוניים, איי הבתולה של ארצות הברית ופוארטו ריקו. האגודה ממומנת בעיקר על ידי משלמי המיסים, מענקים וחוזים פדרליים ותרומות פרטיות.

האגודה משמשת כקישור מדיניות ציבורית בין ממשלות המדינות והטריטוריות לבין הממשל הפדרלי של ארצות הברית. האגודה מספקת למושלים ואנשי הסגל הבכירים שלהם שירותים הנעים בין ייצוג מדינות בגבעת הקפיטול ובבית הלבן בדיונים על סוגיות פדרליות, לפיתוח יוזמות מדיניות ועד לאירוח ימי סמינר ברשתות החברתיות עבור נציגי הרשות המבצעת של המדינות. "מרכז NGA לשיטות עבודה מומלצות" מתמקד בחדשנות במדינות ארצות הברית ובשיטות עבודה מומלצות בנושאים שנעים בין חינוך ובריאות לטכנולוגיה ואיכות הסביבה. נוסף על כך, האגודה מספקת ניהול וסיוע טכני למושלים נבחרים ומכהנים כאחד.

ב-1977 נקטה האגודה במדיניות המסדירה את ניהול הוועדה: תפקיד יושב הראש מתחלף מדי שנה בין מושל דמוקרטי למושל רפובליקני, כך ששום מפלגה לא תוכל לשלוט באגודה שנתיים ברצף. סגן היו"ר הוא בדרך כלל מהמפלגה הנגדית לזו של יושב הראש. בדרך כלל הוא מקבל את תפקיד יו"ר האגודה בשנה שלאחר מכן. יו"ר האגודה הנוכחי הוא מושל יוטה ספנסר קוקס. סגנו הוא ג'ארד פוליס, מושל קולורדו.

ביל קלינטון, לשעבר מושל ארקנסו הוא יושב הראש היחיד והראשון של האגודה שנבחר לנשיא ארצות הברית. ג'נט נפוליטנו מאריזונה הייתה האישה הראשונה לשבת בראש הוועדה ב-2006.

== קישורים חיצוניים ==

* 

== הערות שוליים ==

*
קטגוריה:וושינגטון די. סי.: ארגונים
סימן גורלין

אדם נוגע באפו באמצעות הלשון.
ברפואה, סימן גורלין הוא היכולת לגעת בקצה האף עם הלשון. בין שמונה לעשרה אחוזים מהאוכלוסייה הכללית יכולים לבצע מעשה זה, והוא נפוץ הרבה יותר אצל אנשים שסובלים מפגיעה תורשתית ברקמות החיבור, תסמונת אהלרס-דנלוס (הוא קיים בקרב כמחצית מבעלי התסמונת).<ref></ref><ref></ref> הסימן יכול להעיד גם על תסמונת מרפן.<ref></ref>

אף ששמו של הסימן כולל את השם "גורלין", אין לו קשר לתסמונת גורלין ; שני המונחים קרויים על שמו של רוברט ג' גורלין .

==הערות שוליים==

קטגוריה:מערכת השריר-שלד
קטגוריה:תסמינים וסימנים הקשורים למערכת העצבים ולמערכת השריר-שלד
ים בנדה

ים בנדה (באינדונזית: Laut Banda; בפורטוגזית: Mar de Banda) הוא ים שנמצא באיי מאלוקו שבאינדונזיה. במרכז ים בנדה, נמצאים איי בנדה . ים בנדה הוא חלק מהאוקיינוס השקט בדרום-מזרח , אך למעשה ים הבנדה והאוקיינוס השקט נחסמים על ידי ים האלמאהרה , ים סראם ומאות איים.

== אקלים ==
החלק הצפוני של הים שוכן באזור האקלים המשווני , ואילו החלק הדרומי שוכן בתת-המשווה <ref name="Атлас7">Атлас. 7 клас. Географія материків і океанів. / Укладач Скуратович О. Я.&nbsp;— Київ : ДНВП «Картографія», 2008.</ref>. הרוח באזור המשווני משתנה בחלקה הצפוני של הים לאורך כל השנה. האקלים חם ולח מאוד עם רוחות לא יציבות וחלשות. בחלק הצפוני של הים, אמפליטודת טמפרטורת הרוח העונתית היא לרוב פחות מאמפליטודת טמפרטורת היומיום. הלחות מוגזמת, עם גשמים וסופות רעמים שמתרחשות לעיתים קרובות<ref name="ФГАМ1964"> Физико-географический атлас мира.&nbsp;— Москва : Академия наук СССР и главное управление геодезии и картографии ГГК СССР, 1964.&nbsp;— 298 с.</ref>. בחלק הדרומי של הים, הרוחות חזקות בקיץ וטרופיות בחורף. בחלק הדרומי של הים, אמפליטודת טמפרטורת הרוח זניחה לעומת אמפליטודת טמפרטורת הרוח העונתית. בקיץ ובסתיו נוצרים לרוב ציקלונים טרופיים.<ref name="ФГАМ1964"/>

== לקריאה נוספת ==
<div class="mw-content-ltr">
* Ponder, H. W. (1944) In Javanese waters; some sidelights on a few of the countless lovely, little known islands scattered over the Banda sea & some glimpses of their strange & stormy history London, Seeley, Service & Co. ltd.
* Patrick D. Nunn (1994) Oceanic Islands Oxford, Great Britain, Blackwell
* Tomascik, Tomas. The Ecology of the Indonesian Seas. Oxford: Oxford University Press, 1998. .
</div>

== קישורים חיצוניים ==

* 

== הערות שוליים ==

בנדה
קטגוריה:מרכז האינדו-פסיפי
נקודת שבו

נקודת שבו (באנגלית: Chauveau Point) היא לשון יבשה, בצד הצפוני של מעבר זלוגוש. הנקודה מהווה את הקצה הדרום-מערבי של האי לייז', בארכיפלג פאלמר, שבאנטארקטיקה.

== היסטוריה ==
=== מיפוי הנקודה ===

הנקודה המערבית ביותר באי לייז' מופתה לראשונה על ידי המשלחת הצרפתית לאנטארקטיקה בפיקודו של ז'אן-בטיסט שארקו בשנת 1904. מאחר שאין נקודה בולטת בחלק המערבי של האי, השם "הועבר" לנקודת הדרומית-מערבית, שאף היא התגלתה על ידי שארקו.

הנקודה צולמה מהאוויר על ידי משלחת הסקר האווירי של שטחי חסות איי פוקלנד בין השנים 1956–1957.

=== מקור השם ===

שארקו קרא לנקודה על שמו של דוקטור שבו (Chauveau) - שעבד במכון המטאורולוגי המרכזי של פריז (Bureau Central Méteorologique).

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2686 נקודת שבו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108171 נקודת שבו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2567&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת שבו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.037660301452654,-64.08201549986349,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

שבו
בראשית (שיר)

"בראשית" הוא סינגל שהוקלט על ידי הזמר והמוזיקאי הישראלי עידן רייכל. השיר יצא לאור ב-23 במאי 2018 כסינגל הרביעי מתוך אלבום הסולו השני של רייכל "ואם תבואי אליי", על ידי חברת התקליטים הליקון.

עם יציאתו נכנס השיר אל המקום הראשון במצעד השבועי של מדיה פורסט ואל המקום החמישי במצעד הרשמי של גלגלצ. כמו כן, זכה השיר במקום ה-27 במצעד השנתי של כאן גימל ובמקום ה-30 במצעד השנתי של גלגלצ.

== רקע וכתיבה ==
השיר נכתב, הולחן והופק על ידי עידן רייכל. השיר הוא בסגנון מוזיקת עולם. השיר נכתב במהלך נסיעותיו של רייכל בעולם בהשראת המפגשים שלו עם אנשים מרחבי הודו ואפריקה.

בסמוך לצאתו כסינגל, עלה השיר לרשת הזרמת המדיה ספוטיפיי.

יוסי חרסונסקי ביקר את השיר בחיוב תוך שהעניק לו ארבעה כוכבי זהב מתוך חמישה.

== וידאו קליפ ==
הווידאו קליפ הנלווה לשיר, נוצר על ידי אמנית החול אילנה יהב, והועלה לערוץ היוטיוב של עידן רייכל ב-23 במאי 2018, בסמוך לצאת הסינגל.

נכון לאוגוסט 2024 מונה הצפיות של הקליפ עומד על כ־6.1 מיליון.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990051030740205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
Design of a Decade: 1986–1996 (וידאו)

Design of a Decade: 1986–1996 (בעברית: עיצוב של עשור: 1986–1996) הוא אלבום וידאו של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים איי אנד אם רקורדס.

בארצות הברית קיבל אלבום הווידאו את תואר הזהב על מכירות של למעלה מ-50,000 עותקים במדינה.

== רקע והצלחה ==
אלבום הווידאו מכיל וידאו קליפים של ג'נט ג'קסון אשר יצאו בין שנת 1986 לשנת 1996. אלבום הווידאו יצא לאור ביחד עם אלבום האוסף שלה הנושא את אותו השם, Design of a Decade: 1986–1996. שני האלבומים זכו להצלחה.

בנוסף לכך, יצא אלבום הווידאו בפורמט VHS ובדצמבר 2001, יצא לאור מחדש בפורמט די וי די בארצות הברית בלבד.

== רשימת השמעה ==

== נתוני מכירות ==
{| class="wikitable"
|-
! מקום
! תארים
! מכירות
|-
!ארצות הברית (RIAA)
| זהב
| 50,000
|}

== היסטורית יציאות לאור ==
{| class="wikitable"
!align="center"|מדינה
!תאריך יציאה
!חברת תקליטים
|-
! align="left" |עולם
|10 באוקטובר 1995
| rowspan="2" |A&M
|-
! align="left" |ארצות הברית
|4 בדצמבר 2001
|}

== קישורים חיצוניים ==

== הערות שוליים ==

קטגוריה:אלבומי וידאו מ-1995
קטגוריה:אלבומי ג'נט ג'קסון
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת A&M רקורדס
שמישהו יעצור אותי

"שמישהו יעצור אותי" הוא סינגל שהוקלט על ידי הזמר הישראלי והמוזיקאי עדן חסון. השיר יצא לאור ב-24 בדצמבר 2017, כסינגל הראשון מתוך אלבום הבכורה של חסון "שמישהו יעצור אותי", על ידי חברת התקליטים Mobile1 Music.

בסמוך לצאתו נכנס השיר אל המקום השני במצעד הרשמי של גלגלצ. השיר זכה השיר במקום השביעי במצעד השנתי של כאן גימל, במקום הרביעי במצעד השנתי של גלגלצ, במקום ה-13 במצעד העשור של כאן גימל ובמקום הרביעי במצעד העשור של מאקו ורדיו תל אביב. כמו כן, השיר זכה בפרס אקו"ם לשיר השנה לשנת 2018.<ref></ref>

== רקע וכתיבה ==
השיר נכתב והולחן על ידי עדן חסון והופק על ידי חסון ויעקב למאי. השיר הוא שיר בסגנון המוזיקה המזרחית.

בסמוך לצאתו כסינגל, עלה השיר לרשת הזרמת המדיה ספוטיפיי, צבר כ-3 מיליון השמעות והפך לאחד השירים הישראלים המושמעים ביותר בספוטיפיי.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של חסון ב-24 בדצמבר 2017.<ref name=":0"></ref>

נכון לפברואר 2023 מונה הצפיות של הקליפ עומד על כ-55 מיליון צפיות.<ref name=":0" />

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997009862285005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלי בכורה מ-2017
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים על כאב לב
קטגוריה:זוכי פרס אקו"ם
קטגוריה:סינגלים בהוצאת Mobile1 Music
חדשות שישי

"חדשות שישי" (שבעבר נקראה "השבוע") היא מהדורת חדשות שבועית המשודרת בתאגיד בערוץ כאן 11 ומוגשת על ידי מואב ורדי.

המהדורה מסכמת את הכותרות המרכזיות של השבוע. המהדורה משודרת בערבי ימי שישי בשעות 19:56–21:30. בין היתר, משודרות בה כתבות מגזין, פינות טבע וקטעי ארכיון.

== היסטוריה ==
המהדורה שודרה לראשונה ב-22 בפברואר 2019, כאשר היא מחליפה את מהדורת "חדשות השבוע" ששודרה במשך שנתיים, מתחילת שידורי תאגיד השידור הציבורי.

ירון דקל היה המנחה העיקרי של מהדורת "חדשות שישי" מתחילת שידוריה, ושמה הרשמי היה אז "השבוע עם ירון דקל". בשנת 2021 נודע כי דקל מונה לנציג הסוכנות היהודית בקנדה. בעקבות כך, ב-27 באוגוסט הגיש דקל את תוכניתו האחרונה לאחר כשנתיים וחצי בתאגיד. לאחר מכן, במשך שלוש פעמים הגיש את המהדורה יאיר ויינרב - ופעם אחת גילי כהן.

החל מ-15 באוקטובר 2021 הגישה את המהדורה גאולה אבן-סער, ובשל כך, שונה שמה של התוכנית ל"השבוע עם גאולה".

ב-31 ביולי 2022 הודיעה גאולה אבן-סער על פרישתה מהתפקיד. קודם לכן, הושעתה מהגשת התוכנית בתקופת הבחירות לכנסת העשרים וחמש בעקבות החשש מניגוד עניינים וקרבתה לשר המשפטים דאז, גדעון סער.

בנובמבר 2022, הוחלף שם המהדורה ל"חדשות שישי" עם חידוש הפתיחים של המהדורות ובמטרה להתחבר לשם "כאן חדשות".

ב-29 במרץ 2023 נבחר מואב ורדי להגיש את המהדורה במקומה של אבן-סער שפרשה מתפקידה.

== קישורים חיצוניים ==
* [https://www.kan.org.il/program/?catid=1077 חדשות שישי], באתר כאן 11
* 

==הערות שוליים==

קטגוריה:תוכניות טלוויזיה ישראליות
קטגוריה:מהדורות חדשות מרכזיות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
מפרץ פיוטר הגדול

מפרץ פיוטר הגדול הוא מפרץ בחוף הרוסי של ים יפן, מצפון מזרח לקוריאה הצפונית ומצפון מערב ליפן. הוא המפרץ הגדול ביותר בים יפן.

==גאוגרפיה==
המפרץ ממוקם בחוף הדרומי של סובייקט פרימוריה. רוחבו הוא 185 קילומטר, מגבול קוריאה הצפונית-רוסיה בשפך הנהר טומאן במערב ועד כף פובורוטני שבמזרח. המפרץ חודר צפונה אל היבשה למרחק של כ-90 קילומטר. אורך חופי המפרץ הוא כ-1,500 קילומטר. לחופיו שוכנות העיר ולדיווסטוק, בירת פרימוריה, והעיר נאחודקה, העיר השלישית בגודלה בסובייקט זה.

חצי האי מוראביוב-אמורסקי וארכיפלג יוג'יני שלדרומו מחלקים את המפרץ לשני מפרצים - מפרץ אמור ממערב ומפרץ אוסורי ממזרח. בין שני המפרצים מחבר מצר הבוספורוס המזרחי, המפריד בין חצי האי מוראביוב אמורסקי ווולדיווסטוק שבדרומו לבין האי רוסקי שמדרום להם. אי זה הוא הגדול באיי ארכיפלג יוג'יני. גשר רוסקי, הגשר המחבר לרוחב המצר בין ולדיווסטוק לבין הארכיפלג, הושלם בשנת 2012.

בחופי מפרץ פיוטר הגדול מצויים מפרצים רבים נוספים, וביניהם (ממערב למזרח) פוזייט, זולוטוי רוג, דיומד, לאזורנאיה, סטרלוק, ווסטוק ומפרץ נאחודקה. יכולתם של מפרצים אלו לשמש כנמלים מוגבלת מאוד עקב קפיאת מי הים מתחילת חודש דצמבר ועד מחצית חודש אפריל.

בנוסף לאיי ארכיפלג יוג'יני מצויים במפרץ איים רבים נוספים, כולל ארכיפלג רימסקי-קורסקוב והאי פורוגלם שבמערב והאיים אסקולד ופוטיאטין שבמזרח.

שטח של כ-630 קילומטר רבוע במפרץ הוכרז כשמורת הטבע הימית שבמזרח הרחוק. במימי המפרץ חיים בין היתר מספר מינים של לווייתנים וכן כלבי ים ואריות ים.

==היסטוריה==
עד שנת 1859 נודע המפרץ בשם מפרץ ויקטוריה, אך אז ניתן לו שמו הנוכחי לכבוד הצאר פיוטר הגדול. ב-1860 ייסדה האימפריה הרוסית את היישוב ולדיווסטוק, ובאותה שנה קיבלה לידיה מסין את השטח הידוע כמחוז פרימוריה מכוח הסכם בייג'ינג. ב-1868 פרצה באזור מלחמת המנזה בין רוסיה לסין.

מדי שנה נערכת במימי המפרץ סדרת מרוצים ימיים הנקראת גביע מפרץ פיוטר הגדול.

בחודש יולי 2013 ערכו צי האוקיינוס השקט של רוסיה וצי הים הצפוני של סין תמרון משותף במפרץ תחת השם Joint Sea 2013. היה זה התמרון הימי הגדול ביותר אי פעם שערך חיל הים של צבא השחרור העממי הסיני עם חיל ים זר.

==קישורים חיצוניים==

* 

פיוטר הגדול
פיוטר הגדול
קטגוריה:ים יפן
קטגוריה:פרימוריה: גאוגרפיה
חואו שיינגוואנג

חוֹאוּ שְׂייֵנְגוָאנְג (בסינית: 侯先光; בפין-יין: Hóu Xiānguāng, נולד במרץ 1949 בפנגשיין בג'יאנגסו) הוא פלאונטולוג סיני, שמחקריו היו הגורם לגילוי אתר המאובנים בצ'נגג'יאנג.

==ביוגרפיה==
הוא למד בבית הספר בשוג'ואו, ואז למד בנאנג'ינג. בשנת 1977 סיים תואר במדעי כדור הארץ ועבד כמרצה באותה המחלקה. לאחר שסיים תואר שני בגאולוגיה ופלאונטולוגיה מהמכון לגאולוגיה ופלאונטולוגיה של האקדמיה הסינית למדעים בנאנג'ינג בשנת 1981, הוא הפך לפרופסור חבר בשנת 1992 ולפרופסור מן המניין בשנת 1994. בשנת 1997 הוא סיים בנוסף דוקטורט באוניברסיטת אופסלה, שוודיה והיה פרופסור לאוניברסיטת יונאן, שם הוא הקים וניהל את המעבדה העיקרית לחקר פלאוביולוגיה של מחוז יונאן (云南省 古生物 研究 重点 实验室). בשנת 1984 הוא גילה את הפאונה של צ'נגג'יאנג במהלך עבודות שדה ממושכות ופיתח שיטות שימור של "מאובנים רכי-גוף". התגלית, יחד עם גילוי פצלי ברג'ס בקנדה, היו בין התגליות המרהיבות ביותר של הפלאונטולוגיה במאה העשרים.

==פרסים והוקרות==
הוא זכה בפרס הראשון הלאומי של סין למדע הטבע בשנת 2003, הפרס על התקדמות המדע והטכנולוגיה של קרן הו לונג הו בשנת 2004, הפרס המיוחד למדעי הטבע במחוז יונאן, פרס התחרות המצטיינת למדעי הטכנולוגיה של מחוז יונאן, והיה סגן נשיא האיגוד הבינלאומי לפלאונטולוגיה בין השנים 2006–2010.

מין שושנת ים Xianguangia sinica קרוי על שמו.

==ביבליוגרפיה==
<div style="direction: ltr;">
*Cambrian fossils of Chengjiang, China.
*The Chengjiang Fauna. Exceptionally well-preserved animals from 530 million years ago.
*Arthropods of the Lower Cambrian Chengjiang fauna, southwest China, 1997 (Nanjing Inst. of Geology and Palaeontology, Academia Sinica, Nanjing, China).
</div>

==קישורים חיצוניים==
*[https://baike.baidu.com/item/侯先光 侯先光] – ביוגרפיה 

קטגוריה:פלאונטולוגים
קטגוריה:מדענים סינים
קטגוריה:סינים שנולדו ב-1949
הקסם של הרוע

הקסם של הרוע (ברוסית: Очарование зла) הוא סדרת טלוויזיה רוסית בת שישה פרקים משנת 2006 בבימויו של מיכאיל קוזאקוב.

== עלילה ==
העלילה מתרחשת בצרפת בשנות השלושים. בקרב ההגירה הרוסית, בתו של השר לשעבר של הממשלה הזמנית גוצ'קוב, ורה, מתאהבת בקצין הצבא הלבן לשעבר (כיום סוכן המשטרה החשאית הסובייטית) אלכסנדר בולביץ' שמזמין אותה להיפגש במפל. כשהיא מגיעה למקום, היא מגלה באימה גבר מת על הספסל ובורחת, לאחר שפגשה את אלכסנדר בדרך. עם זאת, כשהם חוזרים לשם הם לא מוצאים דבר.

חברו של בולביץ', סרגיי אפרון (בעלה של מרינה צבטאייבה), גם הוא קצין הצבא הלבן לשעבר, הופך גם הוא לסוכן המשטרה החשאית הסובייטית. עם זאת, לאחר שהשתתף בעקיפין ברצח אדם שהחזיק בראיות מפלילות נגד אנשי המשטרה החשאית הוא חש שהוא רוצה "לצאת מהמשחק" ופונה לוורה. היא, בתורה, לאחר שנודע לה כי אלכסנדר הוא סוכן סובייטי, מחליטה גם לעבוד עבור המשטרה החשאית.

== שחקנים ודמויות ==

== הפקה ==
העלילה מתרחשת בשלוש מדינות - צרפת, שווייץ וברית המועצות. מבוסס על אירועים אמיתיים והדמויות הם אנשים אמיתיים. בסדרה, שביים מיכאיל קוזקוב, הוא ליהק לתפקיד קצין המשטרה החשאית ולטר קריביצקי את בנו קיריל. הסדרה, שצולמה בשנת 2006, שוחררה לטלוויזיה רק בפברואר 2010 בערוץ "תרבות" מבית VGTRK.

== אבות-טיפוס של דמויות הסדרה ==
כל הדמויות המופיעות מבוססות על אישים אמיתיים:
* ורה גוצ'קובה (בתו של אלכסנדר גוצ'קוב), חברת המפלגה הקומוניסטית הצרפתית, אכן עבדה במשטרה החשאית הסובייטית.
* קונסטנטין רודזביץ' (מופיע כאלכסנדר בולביץ' בסדרה).
* מרינה צבטייבה, משוררת.
* סרגיי אפרון, פובליציסט, סופר. בעלה של מרינה צבטייבה. שיתף פעולה עם המשטרה החשאית.
* דמיטרי סוויאטופולק-מירסקי, מבקר ספרות. הוא חזר מהגלות בברית המועצות, שם נעצר בחשד לריגול. בשנת 1939 נפטר במחנה ליד מגדן.
* איגנאטיוס רייס (מופיע כנתן מרקוביץ' פורצקי), עובד המשטרה החשאית. נהרג לאחר שסירב לחזור לברית המועצות.
* דאגלס (מופיע כסרגיי שפיגלגלאס), ראש הריגול הסובייטי בפריס. פיקח על חיסולו של איגנטיוס רייס וחטיפתו של הגנרל מילר.
* וולטר קריביצקי, בכיר במשטרה החשאית שהזהיר את רייס מפני סכנה. הוא עצמו ביקש מקלט מדיני בצרפת ואז עזב לארצות הברית, שם חוסל על ידי שירותי הביון הסובייטים.
* סרגיי טרטיאקוב, פוליטיקאי, מהגר, נכדו של סרגיי מיכאילוביץ' טרטיאקוב, אחיו של פאבל טרטיאקוב, מייסד גלריית טרטיאקוב במוסקבה. שיתף פעולה עם ה משטרה החשאית.
* אלכסנדר גוצ'קוב, פוליטיקאי רוסי בולט, שר המלחמה בממשלת המעבר הרוסית.
* הגנרל מילר, סגן אלוף, מנהיג התנועה הלבנה. בגלות שימש כיו"ר האיחוד הצבאי הרוסי (ROVS).
* גנרל סקובלין, קצין הצבא הלבן. בגלות גויס על ידי המשטרה החשאית, השתתף בחטיפתו של הגנרל מילר.
* נדז'דה פלוויצקאיה, מבצעת שירי עם ורומנים רוסיים. אשתו של הגנרל סקובלין. סוכנת סובייטית.
* אריאדנה אפרון, בתם של מרינה צבטייבה וסרגיי אפרון. מתרגמת, מבקרת אמנות, משוררת.
* אברהם סלוצקי - ראש מחלקת החוץ של המינהל ביטחון המדינה של הנ.ק.ו.ד. (1935-1938).
* ניקולאי איבנוביץ' יזוב - ראש נ.ק.ו.ד., השר לענייני פנים של ברית המועצות בשנים 1936–1938.

== קישורים חיצוניים ==

== הערות שוליים ==

קטגוריה:סדרות דרמה רוסיות
קטגוריה:המודיעין הרוסי בתרבות ובאמנות
יוכבד קפלינסקי

יוכבד "וודה" קפלינסקי (נולדה ב -23 במרץ 1947 בתל אביב) היא מרצה ופרופסור למוזיקה בבית הספר ג'וליארד בניו יורק, בו היא עומדת בראש המחלקה לקדם קולג' (Pre-College).

== ראשית חייה ==
נולדה לזהבה ולפרופסור נח קפלינסקי. קפלינסקי למדה פסנתר בהדרכת אילונה וינצ'ה-קראוס באקדמיה למוזיקה בתל אביב וסיימה תואר ראשון, תואר שני ותואר דוקטור בבית הספר ג'וליארד כסטודנטית של אירווין פרוינדליך . היא המשיכה בלימודים אצל דורותי טאובמן .

== קריירה מקצועית ==
קפלינסקי החלה את הקריירה המוזיקלית שלה כזוכה בתחרות יוהאן סבסטיאן באך הבינלאומית בוושינגטון די.סי.<ref name=":0"></ref>

את קריירת ההוראה שלה החלה באוניברסיטת פילדלפיה לאמנויות ולאחר מכן לימדה בבית הספר למוזיקה במנהטן בשנת 1987. בין 1989 ל-1997 לימדה בקונסרבטוריון פּיבּודי בבולטימור.

בשנת 1993 היא החלה ללמד בבית הספר ג'וליארד. היא התמנתה ליו"ר המחלקה לפסנתר בשנת 1997. היא שימשה כשופטת בתחרויות בינלאומיות יוקרתיות, כולל תחרות צ'ייקובסקי במוסקבה ותחרות הפסנתר הבינלאומית על שם ואן קליבורן בטקסס, שם זכתה תלמידתה ג'ויס יאנג במקום השני בשנת 2005.

קפלינסקי שימשה חמש פעמים כשופטת בתחרות הבינלאומית לפסנתר על שם ארתור רובינשטיין בתל אביב.<ref name=":0" />

במשך שנים רבות הייתה פרופסור לפסנתר בבית הספר למוזיקה באוניברסיטה הנוצרית של טקסס , וכן חברה בפקולטה של הפסטיבל ובית הספר למוזיקה של אספן.<ref></ref>

== קישורים חיצוניים ==
* [https://www.juilliard.edu/music/faculty/kaplinsky-yoheved יוכבד קפלינסקי באתר בית הספר ג'וליארד]

== הערות שוליים ==

קטגוריה:אמריקאים ישראלים
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:סגל בית הספר ג'וליארד
קטגוריה:פסנתרניות אמריקאיות
קטגוריה:פסנתרניות ישראליות
קטגוריה:פסנתרנים ישראלים
קטגוריה:אמריקאים שנולדו ב-1947
קטגוריה:אמריקאיות שנולדו ב-1947
קטגוריה:ישראלים שנולדו ב-1947
קטגוריה:ישראליות שנולדו ב-1947
אחוזת בני אבריקוסוב

אחוזת בני אבריקוסוב (ברוסית: Особняк Абрикосовых), המכונה גם הבית הראשי של אחוזת נ.א. קוסירב-אבריקוסוב היא אחוזה הממוקמת במוסקבה בכתובת: רחוב אוסטוז'נקה, מס' 51/10.

האחוזה בת קומה אחת נבנתה בסגנון אמפירי בעלת ארבעה עמודים ונבנתה בשנות 1820. היא נבנתה מחדש בשנת 1873 על פי פרויקט של האדריכל מיכאיל קלימנטייביץ' פוזירבסקי ובשנים 1914–1916 שופצה על פי פרויקט של סרגיי יגורוביץ' צ'רנישוב. האחוזה הייתה שייכת לשושלת הקונדיטורים אבריקוסוב במוסקבה.

כיום משמש המבנה את לשכת העיתונות של שירות ביון החוץ (לשכת יחסי ציבור ויחסיו עם תקשורת של שירות שירות הביון של הפדרציה הרוסית). בשנת 2010 הותקן בחזית המבנה לוח זיכרון לזכרו של קים פילבי.

==גלריה==
<gallery>
Abrikosovs' house (2012) by shakko 06.jpg|
Abrikosovs' house (2012) by shakko 08.jpg|תבליט בסיס עם סצנה מהאיליאדה: פריאמוס מתחנן לקבל את גופתו של הקטור מאכילס
Abrikosovs' house (2012) by shakko 09.jpg|לוח המוקדש למרגל הסובייטי קים פילבי
Abrikosovs' house (2012) by shakko 05.jpg|מראה חזית צד המבנה
</gallery>

==קישורים חיצוניים==

== הערות שוליים ==

קטגוריה:שירות ביון החוץ של רוסיה
קטגוריה:מוסקבה: מבנים
רחוב גריזודובובוי (מוסקבה)

רחוב גריזודובובוי (У́лица Гризоду́бовой) הוא רחוב בצפון-מערב מוסקבה במחוז המשנה חורושיובסקי המשתרע ממעבר חורשת ליבנה עד לרחוב מהנדס התעופה סוחוי.
== מקור השם ==
הרחוב נקרא בשנת 2004 לכבוד הטייס ואשת הציבור הנודעת, גיבורת ברית המועצות, גיבורת העמל הסוציאליסטי ולנטינה סטפנובנה גריזודובובה.

קודם לכן נקרא בשם "המעבר המתוכנן מספר 5485" (Проектируемый проезд № 5485).
== מיקום ==
הרחוב ממוקם במרכז מחוז המשנה חורושבסקי, עובר המעבר המתוכנן מס' 6161 דרך שטח שדה חודינקה מדרום-מערב, אחר כך לצפון-מערב, למעבר חורש הליבנה.

== בתים נודעים ברחוב ==
* מתחם המגורים הגדול גראנד פארק.
* מטה המודיעין הצבאי הרוסי.

== תחבורה ציבורית ==
* תחנת המטרו פולז'אייבסקאיה נמצאת 650 מטר מאמצע הרחוב.
* קווי אוטובוסים מספר 175, 818 עוברים ברחוב זה.

== קישורים חיצוניים ==

* 
גריזודובובוי
קטגוריה:המודיעין הצבאי הרוסי
מגה-פאונה כריזמטית

[[טיגריס בפארק הלאומי קאנה בהודו. הטיגריס הוא מין כריזמטי ומאחר שהוא בסכנת הכחדה הוקמו שמורות מיוחדות לשימורו.]]
מגה-פאונה כריזמטית (באנגלית: Charismatic megafauna) הוא מונח למיני בעלי חיים גדולים, הבולטים בסביבתם, מעוררים עניין וגוררים חיבה או התנגדות לפגיעה בהם יותר מאשר בעלי חיים אחרים, פשוטים יותר. המונח קשור לשימור טבע שבמהלכו משתמשים במקרים רבים לשמירת טבע במיני מפתח "כריזמטיים" כסמל לשימור של אזור שלם בו הם חיים או לפחות לגדל אותם בשביה להצלה. מונח זה מזכיר את "אפקט במבי", אך אינו חייב לכלול חמידות כלפי המושאים.

מינים מושכים כריזמטיים שונים כוללים חיות גדולות שונות ביניהם: פיליים, קרנפיים, לווייתן גדול-סנפיר, קטלן ושאר לווייתנאים, אריה, טיגריס, נמר, ברדלס, גורילה, אורנגאוטן, ג'ירפה, פנדה ענקית, דוב לבן ועוד דוביים, זאב אפור וכלבי ים. מרחיבים את המונח גם לחיות שאינם חלק מה"מגה-פאונה" כמו קונדוריים, עיטם לבן-ראש, רוב הפינגווינים וקואלות.

כיום רוב המינים הכריזמטיים מצויים כיום בסכנת הכחדה ברמה זו או אחרת, מאחר שלאורך ההיסטוריה היותם מרשימים עודדה ציד וירייה בהם או שהם פגעו באנשים וכן עקב הקושי שלהם להתמודד עם לחץ אנושי כמו אכלוס יתר. כיום היחס מעודד לשימורם ולהתפעלות מהם, עם יוצאי דופן המחפשים ציד או מתעמתים איתם.

פעילות השימור של מינים אלה מתוגברת בהרבה ממינים לא-כריזמטיים. כך ניצלו מספר חיות כמו גורילות או פנדות מכליה מוחלטת, עקב ציד (במקרים רבים נגד החוק) וכריתת יערות בהם הם חיים. מרבית הפעילות סביב מינים אלה נובעת מארגונים חברתיים ולא ממשלתיים, אך לחץ ציבורי יכול לגרור גם ממשלות לעזור בכך. חלק מהמקרים כוללים השבה של בעלי חיים כמו סוס פרז'וואלסקי או ביזון אירופי לאזור חיותם, לאחר שפעילות גרמה לתהודה ציבורית סביבם.

מינים אלה יכולים גם לעודד תיירות אקולוגית, שבנוסף לשמירה על הטבע גם עוזרת לכלכלה המקומית ויכולה לתרום עוד יותר לעזרה ממשלתית.

בדומה לאפקט במבי, היחס יכול לעודד הפליה של שימור חיות לפי הכריזמה שלהם, בשעה שהמינים הפחות כריזמתיים יכולים להיות גם בסיכון חמור יותר. עם זאת במקרים רבים השימוש במין כריזמטי לדגל על סביבה שלימה, הנאסרת בציד או בכריתת עצים, מועילה בעקיפין גם לחיות קטנות יותר.

==ראו גם==
* אפקט במבי - מונח דומה המתאר יצורים חמודים המקבלים יחס מועדף.
* מין דגל 
* תיירות אקולוגית

==קישורים חיצוניים==
* [https://www.worldatlas.com/articles/who-are-the-charismatic-megafauna-of-the-world.html כתבה על מגה-פאונה כריזמטית] באתר worldatlas 

==הערות שוליים==

קטגוריה:מגה-פאונה
קטגוריה:שמירת טבע
החוליה החלשה (רוסיה)

החוליה החלשה (Слабое Звено) היא הגרסה הרוסית לתוכנית המשחק The Weakest Link. שתי עונותיה הראשונות שודרו מ-25 בספטמבר 2001 בערוץ הראשון. לאחר מכן שודרו העונות הבאות בערוץ 5 הפטרבורגי בהנחיית ניקולאי פומנקו. עונתה השביעית עלתה בפברואר 2020 בערוץ "מיר", בהנחיית מריה קיסליובה שגם הנחתה את העונות הראשונות.
== פרסי המשחק לשאלות ==
{| class="wikitable wikicenter"
! rowspan="2" | מספר שאלות
! colspan="3" | פרס (ברובלים)
|-
! עד נובמבר 2001
! rowspan="2" | 2001–2008
! rowspan="2" | פרויקטים מיוחדיםומשדרי חג (עד 2004)
|-
| 9
| 30,000
|-
| 8
| 24,000
| 50,000
| 125,000
|-
| 7
| 18,000
| 40,000
| 100,000
|-
| 6
| 13,000
| 30,000
| 75,000
|-
| 5
| 9,000
| 20,000
| 50,000
|-
| 4
| 6,000
| 10,000
| 25,000
|-
| 3
| 3,000
| 5,000
| 12,000
|-
| 2
| 1,500
| 2,000
| 6,000
|-
| 1
| 500
| 1,000
| 3,000
|}
== עובדות מעניינות ==
בסוף 2002, מנחי מספר המשחקים המובילים בערוץ החליפו מקומות והנחו תוכניות אחרות, כך מנחת החוליה החלשה, מריה קיסליובה, הנחתה את מהדורת השנה החדשה של מי רוצה להיות מיליונר? ואילו ליאוניד יעקובוביץ' הנחה את החוליה החלשה. הפרק קבע שיא - הזוכה, רומן מדיאנוב, קיבל פרס של 402,000 רובל (מתוך הפרס הגדול של מיליון רובל).

==קישורים חיצוניים==
* 

== הערות שוליים ==

קטגוריה:ערוץ 1 הרוסי: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:שעשועוני טריוויה בטלוויזיה
קטגוריה:ערוץ 5 הרוסי: תוכניות וסדרות
מיר (ערוץ)

מיר (Мир) היא ערוץ שידור בינלאומי המשדר ברוסית. הערוץ נוצר בשנת 1992 על פי הסכם ראשי המדינות של חבר המדינות במטרה להבליט את שיתוף הפעולה הפוליטי, הכלכלי וההומניטרי, ליצור מרחב מידע משותף ולאפשר חילופי מידע בינלאומיים. חברת השידור היא ארגון בינלאומי שמטהו במוסקבה ולו סניפים לאומיים ומשרדי נציגות בתשע מדינות.

הערוץ כולל את ערוצי הבת מיר 24, מיר פרימיום, פורטל המשחקים מיר גיימס, תחנת הרדיו מיר ופורטל המידע MIR24. שידור הטלוויזיה מתבצע בארבעה אזורי זמן בשטחן של 23 מדינות.

מוטו הערוץ: "ערוץ הבירות הרבות" (2017–2018).<ref></ref>

== קישורים חיצוניים ==

* 

* [http://mir24.tv פורטל המידע "מיר"]

== הערות שוליים ==

קטגוריה:ערוצי טלוויזיה גאורגיים
קטגוריה:ערוצי טלוויזיה רוסיים
קטגוריה:ערוצי טלוויזיה אוקראיניים
הגוף החיובי

website=OpenLearn}}}} מוחה נגד העיסוק האובססיבי במראה בחברה המודרנית. 
accessdate=2019-08-12}}}} 
הגוף החיובי (באנגלית: Body Positivity) היא תנועה חברתית הדוגלת בקידום דימוי גוף חיובי בקרב כלל האנושות. התנועה מבקשת לאתגר את מיתוס היופי ואידיאל הרזון הרווחים בעולם המודרני. בניגוד לתפיסות תרבותיות רווחות אלו, היא מקדמת תפיסה המקבלת כל מבנה גוף, ללא קשר לצורה, למשקל ולמראה.

פעילי התנועה מתנגדים לנטייה לשפוט את הגוף על סמך משקל, ומציינים ששיפוט זה מצטרף לרשת של שיפוטים נוספים המתקיימים על בסיס גזע, מיניות, מוגבלות וגורמים נוספים. מתוך כך, התנועה מתחברת לארגונים נוספים המקדמים תפיסה חיובית של גוף ועקרונות של צדק ושוויון.

מטרת התנועה להתייחס לסטנדרטיים לא מציאותיים של יופי ולקדם דימוי גוף חיובי בעצמי ובאחרים. זאת, מתוך תפיסה כי היופי מבוסס על הבנייה חברתית, שאין לאפשר לה לפגום בתחושת הביטחון והערך עצמי של הפרט.

הרעיון בבסיס תנועת הגוף החיובי מתמצא בתפיסה שאנשים צריכים לאהוב את עצמם באופן מלא תוך קבלה שלמה ומלאה של תכונותיהם הגופניות.
==היסטוריה==
שורשיה של התנועה בגל הראשון של הפמיניזם, כאשר קמה תנועת רפורמה לקוד לבוש ויקטוריאני, שהתנגדה ללבוש המגביל נשים באמצעות מחוכים ואמצעים נוספים שהצרו את תנועת הגוף וניסו להתאימו לאידיאל מותניים צרות, שרווח באותה התקופה.

נקודת ציון נוספת התרחשה בשנות השישים של המאה הקודמת, כאשר התקיים בסנטרל פארק אירוע שנועד לחבר אנשים שמנים כנגד תופעות של ביוש שמנים.

בעידן הנוכחי התנועה צוברת תאוצה באמצעות הרשתות החברתיות והסירוב להיכנע למודל מצומצם ומדיר של יופי.
==ראו גם==
*שמנופוביה
*ביוש
*אפליה
*דימוי גוף
*השמנה
*השמנת יתר חולנית
*יופי
*סטיגמה
*סטריאוטיפ
*פמיניזם שמן

==לקריאה נוספת ==
*[https://www.nytimes.com/interactive/2018/09/04/style/ashley-graham-body-positive-movement-ar-ul.html?utm_sq=fv5314g9f4&action=click&module=RelatedLinks&pgtype=Article Ashley Graham body positive movement]
*[https://www.huffingtonpost.com/entry/tess-holliday-tells-critics-not-to-worry-about-my-fat-ass-on-cosmo-cover_us_5b8942e0e4b0511db3d77aea?utm_sq=fuvs4s0n5r Tess Holliday Tells Critics ‘Not To Worry About My Fat Ass’ On Cosmo Cover]
*[https://www.huffingtonpost.com/entry/lizzo-style_us_5ba142ece4b04d32ebfd6b45 Lizzo Is A Body Positive Style Icon To Watch]

==הערות שוליים==

השמנת יתר
קטגוריה:סטריאוטיפים ודעות קדומות
קטגוריה:שמנות והזנות יתר
קייזר דארין

קייזר דארין (באנגלית: Kaiser Darrin) היא מכונית ספורט קבריולה המוגדרת רודסטר מתוצרת יצרנית הרכב האמריקאית קייזר מוטורס קורפורישין ("Kaiser Motors" (שם קודם: "קייזר-פרייזר") אשר יוצרה בשנת 1954 בארצות הברית.

==מאפיינים "קייזר דארין"==
* שם הדגם ניתן על שמות: "הנרי קייזר" והמעצב "הווארד דארין".
* יוצרו 435 יחידות.
* גוף הדגם עשוי מפיברגלס. פיברגלס, עמיד יותר מאלומיניום, לא נרקב ולא מחליד, ומשקלו מופחת מפלדה. התבניות היו יקרות בהרבה מכלי העבודה הדרושים לכיפוף ועיצוב פלדה.
* גוף הדגם היה מעוצב בשני חלקים, מלבד מכסה הסיפון, דלתות ומכסה המנוע. מתחתיו שונו מסילות המסגרת של הנרי ג'יי כדי לאפשר גובה נסיעה נמוך יותר. יחס ההיגוי השתנה וקצב הקפיצים השתנה כך שיתאים לגוף הקל יותר.
* 2 נוסעים.
* 2 דלתות.
* דלתות הזזה - דלתות כניסה שבמקום להיות תלויות לפתיחה החוצה, החליקו על המסילה לבארות הפגוש הקדמי מאחורי הגלגלים הקדמיים.
* מנוע קדמי.
* מנוע בנזין.
* צבעים: לבן-שמפניה, לכה באדום, לכה בצבע סאטן צהוב ולכה של גוון אורן (ירוק).
* שמשה קדמית עשויה ממקשה אחת במקום שמשה קדמית מפוצלת.
* תצוגת לוח מחוונים לפני ההגה במקום להתפשט על פני הפאנל.
* מושבי ויניל זמינים בגוון אדום, לבן, שחור או אורן (ירוק) ורצפת שטיח.
* חגורות הבטיחות, שלא היו זמינות לרוב המכוניות אמריקאיות בשלב זה, היו רשומות כאופציה, עם זאת, לא היו נקודות חיבור המובנות בתוך המסגרת או הגוף.

==תמונות==
<gallery mode="packed" heights="110">
קובץ:KAISER DARRIN Convertible sliding door.jpg | "קייזר דארין"
קובץ: Kaiser-Darrin (14907737987).jpg| "קייזר דארין"
קובץ: Ypsilanti Automotive Heritage Museum May 2015 102 (1954 Kaiser Darrin interior).jpg| "קייזר דארין" - מבט לתא הנהג ולוח מחוונים
קובץ:1954 Kaiser Darrin number 326 yellow Maryland-5.jpg | "קייזר דארין"
קובץ: 1954 Kaiser Darrin dash.jpg| "קייזר דארין"
קובץ: 1954 Kaiser Darrin Landau Roadster.jpg| "קייזר דארין"
קובץ: 1954 Kaiser Darrin (17347413521).jpg| "קייזר דארין"
קובץ: 54KaiserDarrinTallaB.jpg| "קייזר דארין"
קובץ:1954 Kaiser Darrin number 326 yellow Maryland-3.jpg | "קייזר דארין"
קובץ:1954 Kaiser Darrin number 326 yellow Maryland-4.jpg | "קייזר דארין"
קובץ:1954 Kaiser Darrin number 326 yellow Maryland-2.jpg | "קייזר דארין"
קובץ:1954 Kaiser Darrin number 326 yellow Maryland-7.jpg | "קייזר דארין"
</gallery>

==ראו גם==
* קייזר מנהטן
* קייזר דרגון

== קישורים חיצוניים ==

* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1954
קטגוריה:מכוניות אמריקאיות
דארין
קטגוריה:מכוניות עשויות פיברגלס